
Es-selamu alejkum. Pošto živim u Americi i malo je situacija zategnuta, prilikom klanjanja odmah poslije ***[podne](https://pitajucene.com/search/Podne/questions/ "Pretraži pitanja o Podne namazu")*** namaza klanjam ikindijju, a ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** naklanjavam prije jacije, hoću da kažem da izbjegavam da klanjam na poslu, i volio bih da znam je li ovako ispravno.


* 
* 
* 
* 
* 
* 
* 

 
Izbjegavanje klanjanja na poslu radi zategnute situacije u Americi ?

Može se shvatiti iz tvog pitanja da već odavno praktikuješ klanjanje namaza na pomenuti način, i da se nisi konsultovao sa učenim ljudima, da bi ti oni pojasnili da li si u pravu ili ne. ***[Namaz](https://pitajucene.com/search/Namaz/questions/ "Pretraži pitanja o namazu")*** je stub islama, kako ga je nazvao ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve selleme, i ne smije se dogoditi da čovjek bude nemaran prema propisima koji se vežu za njega. Nije dozvoljeno da čovjek sam sebi propisuje određene stvari, postavlja olakšice, a zatim se konsultuje sa učenima. ***[Vjera](https://pitajucene.com/search/vjera/questions/ "Pretraži pitanja o vjeri")*** je emanet za kojeg će nas Allah pitati, zato gledajmo da ga ispunimo onako kako treba i da pripremimo potreban odgovor za njega. Kaže Allah, dželle šenuhu: “O vjernici, ne činite ništa dok za to Allaha i Njegovog Poslanika ne upitate.” (El-Hudžurat, 1) “Pitajte učene, ako ne znate.” (El-Enbija, 7). Islamski učenjaci su uvjetovali dozvolu boravka u nevjerničkoj sredini, mogućnošću sprovođenja islamskih propisa, na čelu sa namazom. Musliman koji ne može obavljati namaz u nevjerničkoj državi (mada ja sumnjam da bi ti se išta dogodilo da obaviš namaz onako kako je propisan), onako kako je on propisan, nije mu dozvoljeno boraviti u njoj. Nije ispravno spajati namaze zbog pomenutog razloga. Islamski pravnici su složni oko dozvole spajanja namaza zbog putovanja, zbog jake kiše, nevremena i blata, a razišli su se oko bolesti. Niko od njih ne spominje razlog kojeg si ti spomenuo u pitanju, a osnova je da se namaz obavlja u njegovom propisanom vremenu. Obavljanje namaza na pomenuti način nije ništa drugo do igranje sa namazom i davanje prednosti ovome, nad onim svijetom. Allah najbolje zna.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


